Samuel Pihlström

Samuel Pihlström (s. 8. maaliskuuta 2001 Göteborg) on ruotsalainen keskimatkojen juoksija ja suunnistaja.

 Saavutukset 

Suunnistajana Pihlström on voittanut nuorten sprinttimatkan Ruotsin mestaruuden vuonna 2021. Nuorten MM-kilpailuissa 2019 hän oli sprintissä toinen ja oli lisäksi mukana Ruotsin toiseksi tulleessa viestijoukkueessa.

Espoossa heinäkuussa 2023 järjestetyissä alle 23-vuotiaiden EM-kilpailuissa Pihlström saavutti 1 500 metrin juoksusta pronssia.Santtu Heikkinen: ”Ei ollut paras päivä, paukut loppuivat” Hän sijoittui 1 500 metrillä kahdeksanneksi Glasgow'n sisäratojen MM-kilpailuissa 2024. Hän oli samalla matkalla vuonna 2025 kuudes Apeldoornin sisäratojen EM-kilpailuissa, viides Nanjingin MM-hallikilpailuissa ja yhdestoista Tokion MM-kilpailuissa. Hän karsiutui saman matkan alkuerissä sisäratojen EM-kilpailuissa 2021 ja ulkoratojen EM-kilpailuissa 2022, ei startannut loppukilpailuun EM-kilpailuissa 2024 ja karsiutui keräilyerissä olympialaisissa 2024.

Pihlström on 1 500 metrin juoksun Ruotsin mestari vuosilta 2022, 2024 ja 2025. Vuosina 2020 ja 2021 hän oli pronssilla. 800 metrillä hän sai hopeaa 2023 ja pronssia 2024. 4 × 800 metrin ja 4 × 1 500 metrin viesteissä hän on ollut Ruotsin mestaruuskisoissa hopealla 2021 ja 2022. Sisäratojen Ruotsin-mestaruuskilpailuissa hän saavutti 1 500 metrillä kultaa 2025 ja pronssia 2021. 

 Ennätykset 
 800 m: 1.45,97 (27. heinäkuuta 2024)
 1 500 m: 3.30,87 (6. kesäkuuta 2025); hallissa 3.35,47 NR (30.1.2024)
 Maili: 3.49,70 NR (12. kesäkuuta 2025); hallissa 3.54,78 NR (4.2.2025)
 3 000 m: 7.53.01 (21. joulukuuta 2024, hallissa)
 5 000 m: 14.06,65 (25. heinäkuuta 2020)

NR = maan (Ruotsin) ennätys

 Lähteet 

Luokka:Ruotsalaiset keskimatkojen juoksijat
Luokka:Ruotsalaiset suunnistajat
Luokka:Vuonna 2001 syntyneet
Luokka:Elävät henkilöt